Diari Oficial de la Generalitat Valenciana


Sumari del DOGV 8399, del 08-10-2018 (2018/9273)

RESOLUCIÓ de 4 d'octubre de 2018, de la Conselleria d'Educació, Investigació, Cultura i Esport, per la qual es nomena nou president del Tribunal de l'Esport de la Comunitat Valenciana.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/9273


Data del document
:   04-10-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * Tribunal de L'Esport de la Comunitat Valenciana

RESOLUCIÓ de 4 d'octubre de 2018, de la Conselleria d'Educació, Investigació, Cultura i Esport, per la qual es nomena nou president del Tribunal de l'Esport de la Comunitat Valenciana. [2018/9273]  
De conformitat amb el que disposen l'article 170 de la Llei 2/2011, de 22 de març, de l'esport i l'activitat física de la Comunitat Valenciana, i l'article 5 del Decret 145/1997, d'1 d'abril, pel qual es regula el Tribunal de l'Esport de la Comunitat Valenciana, es va procedir, mitjançant la Resolució de 25 d'abril de 2018 (DOGV 8286, 03.05.2018), al nomenament dels membres del Tribunal de l'Esport de la Comunitat Valenciana. Posteriorment, mitjançant la Resolució de 24 de maig de 2018, de la Conselleria d'Educació, Investigació, Cultura i Esport, es van nomenar els càrrecs del Tribunal de l'Esport de la Comunitat Valenciana.  
  
El 17 de setembre, i per la dimissió de Mateo Castellá Bonet com a president, el Tribunal, reunit en una sessió convocada degudament, va acordar unànimement proposar com a nou president, i en compliment del que estableix l'article 9 del Decret 145/1997, Alejandro Valiño Arcos, vocal del Tribunal fins aquell moment.  
Per tant, en compliment de l'esmentat article 9 del Decret 145/1997, d'1 d'abril, es procedeix a nomenar com a nou president del Tribunal de l'Esport de la Comunitat Valenciana Alejandro Valiño Arcos, i la composició del Tribunal queda de la manera següent:  
  
President:  
Alejandro Valiño Arcos.  
Vicepresidenta:  
Mercedes Sánchez-Escobero Fernández.  
Vocals:  
Mateo Castellá Bonet.  
Enrique Carbonell Navarro.  
Alejandra Pitarch Nebot.  
Secretària:  
Lucia Casado Maestre.  
  
La present resolució té eficàcia des de la data de la firma a tots els efectes, incloent-hi la percepció de dietes i indemnitzacions per assistència dels càrrecs designats.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú i de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, les persones interessades podran recórrer potestativament en reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de publicar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se, o a partir de l'endemà del dia en què es notifique la resolució expressa del recurs de reposició o en què aquest s'haja de considerar presumptament desestimat.  
  
València, 4 d'octubre de 2018. El conseller d'Educació, Investigació, Cultura i Esport: Vicent Marzà Ibáñez.